கேள்வி: புலிப்பாறைப்பட்டி சுந்தராப் பெருமாள் கோயில் - வரலாறு பற்றி நீங்கள் என்ன அறிந்துள்ளீர்கள்?
பதில்: சந்திரகேது எனும் கந்தர்வன் பிரகஸ்பதியின் சாபத்தால் புலியாகி பூலோகத்தில் சுற்றித் திரிந்தான் ஓர் முறை திருத்தங்கால் திவ்யதேசத்தின் அருகே வந்தபோது அவனுக்கு பூர்வஜென்ம நியாபகம் வர அப்புலி அங்கேயே தங்கி இருந்தது. ஓர் நாள் அத்தலம் வந்த பாண்டிய மன்னன் ஒருவன் அப்புலியை வேட்டையாட வெகுதூரம் துரத்தி வந்து ஓர் பாறையில் வைத்து அம்பினால் அதை கொன்றான் அப்புலி வைகுண்டம் சென்ற இடமாதலால் புலிப்பாறை எனவும் பின்னாளில் புலிப்பாறைப்பட்டி என்றும் பெயர் பெற்றது. இக்கோவில் நாயக்கர்களால் கட்டப்பட்டது. 17ஆம் நூற்றாண்டைச் சேர்ந்தது.
கேள்வி: புலிப்பாறைப்பட்டி சுந்தராப் பெருமாள் கோயில் - கோயில் அமைப்பு பற்றி தகவல் சொல்.
பதில்: இக்கோயிலில் ஸ்ரீ வரதராஜ பெருமாள், ஸ்ரீ தேவி, பூ தேவி, நந்தர், கண்ணபிரான், அசோதை, நம்மாழ்வார், இராமானுஜர், கருடாழ்வார், சக்கரத்தாழ்வார், ஆதிசேஷன், அனுமன் ஆகிய சன்னதிகளுடன் மடப்பள்ளி தீர்த்தக்கிணற்றுடன் திகழ்கிறது. விநாயகர் தனி சன்னதியில் அருள்கிறார். காவல் தெய்வமாக கருப்பசாமி குடிகொண்டுள்ளார். இந்த கோவில் இவ்வூரின் ஓர் சமுதாய அமைப்பால் நிர்வகிக்கப்படுகிறது.